# พระพรหมวชิรเมธาภรณ์ (สมคิด จินฺตามโย)
พระพรหมวชิรเมธาภรณ์ รองศาสตราจารย์, ดร. นามเดิม สมคิด เนาว์ชมภู ฉายา จินฺตามโย เป็นพระราชาคณะเจ้าคณะรองฝ่ายธรรมยุติกนิกาย ปัจจุบันดำรงตำแหน่ง อธิการบดีมหาวิทยาลัยมหามกุฏราชวิทยาลัยhttps://www.thairath.co.th/news/local/1619975 ผู้ช่วยเลขานุการสมเด็จพระสังฆราช เจ้าคณะภาค 1-2-3 (ธรรมยุต)https://www.matichon.co.th/local/news_5134251 ที่ปรึกษาแม่กองธรรมสนามหลวง และผู้ช่วยเจ้าอาวาสวัดราชบพิธสถิตมหาสีมาราม

 ชาติภูมิ 
พระพรหมวชิรเมธาภรณ์ มีนามเดิมว่า สมคิด เนาว์ชมภู เกิดเมื่อวันอังคารที่ 3 มีนาคม พ.ศ. 2513 ณ ตำบลปงยางคก อำเภอห้างฉัตร จังหวัดลำปาง

 บรรพชาและอุปสมบท 
 บรรพชา 
พระพรหมวชิรเมธาภรณ์ บรรพชาเป็นสามเณร เมื่อวันเสาร์ที่ 14 พฤษภาคม พ.ศ. 2526 ณ วัดจำทรายมูล ตำบลปงยางคก อำเภอห้างฉัตร จังหวัดลำปาง โดยมี พระพิศิษฏ์ธรรมภาณ (สมาน รามธมฺโม) วัดเชตวัน จังหวัดลำปาง เป็นพระอุปัชฌาย์ พระราชเมธาจารย์ (ศรีบัว ยโสธโร) วัดจำทรายมูล เมื่อดำรงสมณศักดิ์ ที่ พระครูพิพัฒน์ศีลาจาร เป็นพระศีลาจารย์

 อุปสมบท 
พระพรหมวชิรเมธาภรณ์ อุปสมบทเป็นพระภิกษุ เมื่อวันเสาร์ที่ 26 พฤษภาคม พ.ศ. 2533 ณ มหาพัทธสีมาพระอุโบสถ วัดราชบพิธสถิตมหาสีมาราม แขวงวัดราชบพิธ เขตพระนคร กรุงเทพมหานคร โดยมีสมเด็จพระพุทธปาพจนบดี (ทองเจือ จินฺตากโร) เป็นพระอุปัชฌาย์ และสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก เมื่อครั้งดำรงสมณศักดิ์ที่ พระราชสารสุธี เป็นพระกรรมวาจาจารย์

 วิทยฐานะ 
 วิทยฐานะสายสามัญ 
 ศาสนศาสตรบัณฑิต สาขาวิชาปรัชญา มหาวิทยาลัยมหามกุฏราชวิทยาลัย      
 ศิลปศาสตรมหาบัณฑิต สาขาวิชาพุทธศาสน์ศึกษา มหาวิทยาลัยเดลี ประเทศอินเดีย
 ศาสนศาสตรดุษฎีบัณฑิต สาขาวิชาพุทธศาสนาและปรัชญา มหาวิทยาลัยมหามกุฏราชวิทยาลัย   

 วิทยฐานะพระปริยัติธรรม 
 เปรียญธรรม 5 ประโยค สำนักเรียนวัดราชบพิธสถิตมหาสีมารามราชวรวิหาร กรุงเทพมหานคร

 ตำแหน่งการปกครองคณะสงฆ์ 
 ตำแหน่งปกครอง 
 ผู้ช่วยเลขานุการสมเด็จพระสังฆราช
 ผู้ช่วยเจ้าอาวาสวัดราชบพิธสถิตมหาสีมาราม
 รองเจ้าคณะภาค 6-7 (ธรรมยุต) (พ.ศ. 2564 – 2568)
 เจ้าคณะภาค 1-2-3 (ธรรมยุต)
 ผู้รักษาการแทนเจ้าอาวาสวัดถ้ำสุขเกษมสวรรค์ อำเภอเถิน จังหวัดลำปาง
 คณะกรรมการคณะธรรมยุต

 ตำแหน่งด้านศาสนศึกษา 
 อธิการบดีมหาวิทยาลัยมหามกุฏราชวิทยาลัย
 ที่ปรึกษาแม่กองธรรมสนามหลวง

 สมณศักดิ์ 
 2 มีนาคม พ.ศ. 2544 เป็นพระครูปลัดของสมเด็จพระราชาคณะ ชั้นสุพรรณบัฏ ฐานานุกรมในสมเด็จพระพุทธปาพจนบดี ฐานานุศักดิ์ในราชทินนามที่ พระครูปลัดสัมพิพัฒนวราจารย์ สัทธรรมปฏิภาณปริยัติโกศล วิมลญาณนายก ธรรมยุติกดิลก สถาวีรกิจจการี
 5 ธันวาคม พ.ศ. 2554 เป็นพระราชาคณะชั้นสามัญเปรียญ ในราชทินนามที่ พระอุดมธีรคุณราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ (พระครูปลัดสัมพิพัฒนวราจารย์ เป็น พระอุดมธีรคุณ), เล่ม 129, ตอนที่ 6 ข, 15 กุมภาพันธ์ 2555, หน้า 9.
 5 ธันวาคม พ.ศ. 2559 เป็นพระราชาคณะชั้นราช ในราชทินนามที่ พระราชปฏิภาณโกศล โสภณปริยัติวราลงกรณ์ ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ (พระอุดมธีรคุณ เป็น พระราชปฏิภาณโกศล), เล่ม 133, ตอนที่ 43 ข, 9 ธันวาคม พ.ศ. 2559, หน้า 7.
 6 พฤษภาคม พ.ศ. 2564 เป็นพระราชาคณะชั้นเทพ ในราชทินนามที่ พระเทพวัชรเมธี ศรีศาสนศาสตรบัณฑิต วิมลปริยัติกิจ ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ (พระราชปฏิภาณโกศล เป็น พระเทพวัชรเมธี), เล่ม 138, ตอนที่ 26 ข, 7 พฤษภาคม พ.ศ. 2564, หน้า 1.
 28 มิถุนายน พ.ศ. 2567 เป็นพระราชาคณะชั้นธรรม ในราชทินนามที่ พระธรรมวชิรจินดาภรณ์ สุนทรปาพจนวิศิษฐ์ สังฆราชานุกิจจการี ตรีปิฎกคุณาลงกรณ์ ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ (พระเทพวัชรเมธี เป็น พระธรรมวชิรจินดาภรณ์), เล่ม 141, ตอนที่ 38 ข, 3 กรกฎาคม พ.ศ. 2567, หน้า 1.
 21 มิถุนายน พ.ศ. 2568 เป็นพระราชาคณะเจ้าคณะรอง มีราชทินนามตามที่จารึกในหิรัญบัฏว่า พระพรหมวชิรเมธาภรณ์ ชินวรปาพจนานุศิษฏ์ วิจิตรสังฆคณาธิปัตย์ อุดมปริยัตยาธิการบดี อังคีรสธรรมจินตวิสุต ธรรมยุตติกคณิสสร บวรสังฆาราม คามวาสีราชกิจจานุเบกษา, ประกาศสถาปนาสมณศักดิ์ [จำนวน ๔ รูป ๑. พระพรหมมุนี ฯลฯ], เล่ม 142, ตอนที่ 39 ข, 22 มิถุนายน 2568, หน้า 2